b"\n_START_ARTICLE_\nLa 72\n_START_SECTION_\nServeis\n_START_PARAGRAPH_\nL'alberg ofereix diferents serveis per als migrants i refugiats, entre els quals destaquen: Assist\xc3\xa8ncia Humanit\xc3\xa0ria, que consisteix a fer un diagn\xc3\xb2stic m\xc3\xa8dic, per valorar les condicions de salut i assistir m\xc3\xa8dica i psicol\xc3\xb2gicament les persones que ho necessitin. Tamb\xc3\xa9 s'ofereixen serveis d'allotjament, alimentaci\xc3\xb3 i orientaci\xc3\xb3 jur\xc3\xaddica._NEWLINE_L'alberg \xe2\x80\x9cLa 72\xe2\x80\x9d ha crescut de manera exponencial en tan sols cinc anys. Durant l'any 2016 es van atendre a 13,895 persones, en la seva gran majoria d'origen centre-americ\xc3\xa0. Actualment compta amb una gran pista de b\xc3\xa0squet, menjadors  i unes palapas amb cadires de formig\xc3\xb3 perqu\xc3\xa8 els migrants es protegeixin de la calor.\n_START_SECTION_\nCol\xc2\xb7laboracions\n_START_PARAGRAPH_\nLa 72 rep dotze mil persones a l'any que escapen de la viol\xc3\xa8ncia i la pobresa extrema dels seus pa\xc3\xafsos, acollint a beb\xc3\xa8s, nenes, nens, adolescents, dones embarassades, persones de la tercera edat i  fam\xc3\xadlies senceres; v\xc3\xadctimes, totes elles en un exili for\xc3\xa7at des de Centream\xc3\xa8rica. Per aix\xc3\xb2, l'alberg compta amb l'ajuda de missioners, franciscans i voluntaris laics que col\xc2\xb7laboren en tres \xc3\xa0rees de treball: Assist\xc3\xa8ncia humanit\xc3\xa0ria, defensa i promoci\xc3\xb3 de drets humans i a l'\xc3\xa0rea de canvi estructural. \xc2\xa0Tasques t\xc3\xadpiques inclouen entrevistes amb persones nouvingudes en el registre, ajuda en la infermeria i sala de comunicacions, rebre i organitzar donatius, i participar en esdeveniments comunitaris."